kardosdrur/scandi-wiki huggingface dataset:
Ørsted Sogn (Norddjurs Kommune)

Ørsted Sogn er et sogn i Norddjurs Provsti (Århus Stift).

Ørsted Sogn hørte til Rougsø Herred i Randers Amt. Ørsted sognekommune blev ved kommunalreformen i 1970 indlemmet i Rougsø Kommune, som ved strukturreformen i 2007 indgik i Norddjurs Kommune..

I Ørsted Sogn ligger Ørsted Kirke.

I sognet findes følgende autoriserede stednavne:
 Bode (Ørsted Sogn ) (bebyggelse, ejerlav)
 Bode Enge (bebyggelse)
 Bode Krog (bebyggelse)
 Flodenge (areal)
 Heden (bebyggelse)
 Hejbæk (vandareal)
 Hevring (bebyggelse, ejerlav)
 Hevring Kær (bebyggelse)
 Hollandsbjerg (bebyggelse, ejerlav) – en bakke beliggende tæt ved Randers Fjord. Stenalderkystskrænten er meget tydelig på fjordsiden. Navnet kommer efter sigende fra et skibsforlis, hvor et hollandsk skib forliste på dette sted. 
 Hollandsbjerg Hede (bebyggelse)
 Hollandsbjerg Holme (areal)
 Købeenge (areal)
 Lille Sjørup (bebyggelse, ejerlav) – delt med Voer Sogn
 Spangshuse (bebyggelse)
 Stenalt Møllebæk (vandareal)
 Stenalt Skov (areal)
 Stenalt (bebyggelse, ejerlav, landbrugsejendom)
 Stenbakke (areal)
 Tangkær (bebyggelse)
 Tushøj (areal)
 Tørslev Dal (bebyggelse)
 Ørsted Enge (bebyggelse)
 Ørsted Mark (bebyggelse)
 Ørsted (bebyggelse, ejerlav)

Noter

Eksterne kilder/henvisninger 
 
 

Sogne i Århus Stift
Sogne i Rougsø Herred
Sogne i Norddjurs Kommune
Plekter

Et plekter er et lille stykke tilbehør, som bruges til at spille på strengeinstrumenter som mandolin, banjo, ukulele, bouzouki, balalajka, guitar m.m. Et plekter består gerne af et lille stykke plastik, man kan anslå strengene med, frem for at bruge fingerne. Plekteret har bl.a. den fordel på guitaren, at lyden bliver klarere og mere kraftig, men det kræver også mere præcision at bruge ved f.eks. fingerspil, og kan faktisk slet ikke anvendes ved vekselspil.

Plektre kan fås i mange forskellige tykkelser, de fleste er dog fra 0,5 millimeter til 1,5 millimeter. Jo tyndere plekteret er, jo nemmere er det at bøje og dermed at spille med. Jo tykkere plekter jo højere lydstyrke (intensitet) kan man spille med.

Eksterne henvisninger 

Guitar
Hændeligt uheld

Et hændeligt uheld er et uheld, som ingen med rimelighed kan klandre andre personer for. Juridisk set er erklæringen om, at noget er et hændeligt uheld, således ikke kun en afvisning af et evt. skyldsspørgsmål, men også en afvisning af et spørgsmål om erstatningsansvar. Der kan ikke være tale om noget krav om erstatning af nogen art fra nogen side af, hvis det bedømmes, at der i et givet tilfælde var tale om et hændeligt uheld. 

I modsætning hertil kan nogen godt være ansvarlige for andre slags ikke-hændelige uheld.

Reference 

Jura
Juridiske begreber
Retsvidenskab
Tilfældighed
Uheld
Qaanaaq

Qaanaaq (tidligere kendt som Thule) er en by i Nordgrønland med en befolkning på ca. 630 mennesker (2016). i Avannaata Kommune. Qaanaaq var i 1953 – 2009 hovedby i den tidligere Qaanaaq Kommune og blev herefter lagt ind under Qaasuitsup Kommune indtil denne kommune ophørte den 1. januar 2018.

Byen ligger, hvor der tidligere lå en lille fangstplads (også med navnet Qaanaaq). Det nuværende Qaanaaq blev anlagt i 1953, da beboerne fra det gamle Thule (kaldet Uummannaq eller Dundas) blev tvangsflyttet i forbindelse med anlæggelsen af Thule Air Base.

Qaanaaq er centralt beliggende for både narhvalsfangst, hvalrosfangst og rensdyrjagt.

Institutioner 
I Qaanaaq ligger skolen Avanersuup Atuarfia med 12 lærere og plads til 121 elever fra 1. til 10. klasse. Tilknyttet skolen er et skolehjem, hvor der bor elever fra de tilknyttede bygder. Derudover findes der i byen bl.a. også plejehjem, børnehave, politistation, sygehus og en kirke. Qaanaaq Museum har til huse i polarforskeren Knud Rasmussens bolig fra det gamle Thule.

Qaanaaq Lufthavn ligger ca. 3,5 km nordvest for byen.

Se også 
 Thule-sagen (tvangsflytning)
 Thuleulykken

Referencer 

Byer i Avannaata Kommune
FLAC

FLAC er en forkortelse for: Free Lossless Audio Codec, dvs. et lydkompressionsformat, der ikke taber information som f.eks. mp3 og Ogg Vorbis.

FLAC kan sammenlignes med andre tabsfrie algoritmer som f.eks. ZIP, men da det er konstrueret med henblik på lyddata, opnår man en relativt højere kompression. Typisk opnår man 30-70% pladsbesparelse ved en lydfil med CD-kvalitet, hvor ZIP kun giver 20-40% pladsbesparelse. 

Det gør formatet velegnet til opbevaring af originale lydoptagelser i f.eks. musikarkiver. Men også til transport af lyd uden tab af information er det velegnet.

Formatet kan anvendes inden for mange operativsystemer, typisk GNU/Linux, Mac OS X og Windows.

FLAC er både en algoritme (codec) til at komprimere lyd, og en container (filformat) til at lagre lyden, og noget metadata i. Codec'et koder lyd tabsfrit (i modsætning til f.eks. MP3, AAC og Ogg Vorbis) FLACs primære forfatter er Josh Coalson.

FLAC reducerer båndbredde og pladskrav uden at ofre noget lydkvalitet. En digital lydoptagelse (som f.eks. et CD spor) kan kodes i FLAC og derefter kodes tilbage. Data vil derefter være identisk med det man startede med. Dette er ikke tilfældet med andre lydcodecs med tab (førnævnte).

Lyd kodet i FLAC vil typisk være 40 til 50 procent (46% ifølge FLACs forfattere) så stor som den originale ukomprimerede lyd.

FLAC kan bruges til hverdags lydlagring og -afspilning, og det har understøttelse for tagging, pladeomslagsbilleder, og hurtig spolning. FLACs frie (og open source) licens (royalty-fri) har gjort det muligt at understøtte FLAC i mange forskellige applikationer, men der er stadig kun begrænset understøttelse for FLAC i portable musikafspillere.

Den 29. januar 2003, annoncerede Xiphophorus (nu kendt som Xiph.Org Foundation) at FLAC ville blive vedligeholdt hos dem, sammen med andre frie lydcodecs som Vorbis, Theora og Speex.

Referencer

Eksterne henvisninger/kilder 
 Flac-hjemmeside (engelsk) 
 Dansk artikel om Flac 

Frie audio codecs
Lydteknologi
Race (fantasy/science fiction)

Inden for genrerne fantasy- og science fiction bruges race-begrebet i en anden og bredere betydning end ellers.

Fantasy/SF-racer omfatter som regel arter af tænkende væsener, gerne med personlighed, og en omtrent menneskelig fremtoning.

Eksempler på velkendte racer fra litteraturen:

 Orker
 Elvere
 Dværge
 Hobbitter
 Trolde
 Elder race, også ofte kaldet Ancients.En generel betegnelse for racer som gik forud for, eller har sin oprindelse før mennesket. Brugt i en bred vifte af værker, herunder H. P. Lovecraft, Larry Niven (Known Space serien) og Isaac Asimov (Foundation serien), og kendte computerspil som StarCraft, Homeworld og Stellaris.
 Vulcans, Klingons og CardassiansTre velkendte 'Alien Races', blandt et meget stort udvalg, fra Star Trek universet.
 XeeleeÈn blandt flere sci-fi racer i Stephen Baxter's bogserie Xeelee Sequence.

Ofte har hver enkelt af disse racer underarter, såsom skovelvere eller bjergtrolde. Mennesker betegnes typisk på lige fod med de øvrige racer som én race, uanset etnicitet i øvrigt.

Litteratur og kilder

Referencer 

Science fiction
Fiktive racer
Rougsø Herred

Rougsø Herred var et herred i det tidligere Århus Amt, nu Region Midtjylland, men indtil 1970 hørte det under Randers Amt. Efter kommunalreformen 2007 ligger hele herredet i Norddjurs Kommune.

Rougsø Herred er  det mindste i amtet, og  danner en landtunge, der skyder
mod nord  ud mellem Randers Fjord og Kattegat, og begrænses i øvrigt mod syd af den fra Randers Fjord indtrængende Grund Fjord og Sønderhald Herred, fra hvilket det for en del skilles ved Hejbæk og Hevring Å. 

I Kong Valdemars Jordebogs tid eksisterede herredet ikke, men var en del af Sønderhald Herred og hørte til Aabosyssel. Senere hørte det til Dronningborg Len og fra 1660 til Dronningborg Amt; Det har i ældre tid været en ø, idet den kærstrækning mellem Grund Fjord og Kattegat på sydgrænsen, hvori nu Hejbæk og noget af Hevring Å løber,
oprindelig har været et sund; 1203 nævnes Utby in Roxø og 1282 Vilgrip Provst i Roxho. Kærdannelsen hviler på hvidt strandsand med rester af østers- og muslingeskaller.

Sogne i Rougsø Herred 
 Udby Sogn 
 Holbæk Sogn
 Voer Sogn 
 Estruplund Sogn
 Ørsted Sogn

Eksterne kilder og henvisninger 

 

Herreder i Randers Amt
Trias

Trias er den geologiske periode, der strækker sig fra 251,0 til 199,6 millioner år siden. Starten på Trias defineres ved første optræden af conodonten Hindeodus parvus

Trias er den ældste periode i Mesozoikum, som udgøres af Trias, Jura og Kridt. Mesozoikum kaldes også for dinosaurernes tidsalder. Dinosaurerne opstod dog først i Mellem Trias (Muschelkalk) og de dominerede først i Jura og Kridt. I slutningen af Trias dukkede flyveøglerne op og diverse havkrybdyr specialiserede sig i løbet af Trias til ichthyosaurer, plesiosaurer og pliosaurer.

I 1834 navngav Friedrich von Alberti perioden Trias, da den overalt i Mellemeuropa bestod af en treenighed af Buntsandstein, Muschelkalk og Keuper-ler i kronologisk rækkefølge.

Danske fossiler fra Trias 
 Fossiler findes kun på Bornholm og i dybe boringer
 Sporfossiler (Skolithos, Diplocraterion)
 Muslinger
 Armfødder (brachiopoder)
 Mosdyr (ectoprocta, bryozoa)
 Krebsdyr (bl.a. muslingekrebs og Estheria)

Litteratur og kilder 
 Evans, D. et al: The Millennium Atlas of the North Sea, 2003, Millennium Atlas Co., 

Mesozoikum
Geologiske perioder
Kongekabale

Kongekabale er en dansk politisk thriller fra 2004. Filmen havde premiere 1. oktober 2004. Den er baseret på en roman skrevet af Niels Krause-Kjær og er instrueret af Nikolaj Arcel. Kongekabale vandt otte Robertpriser, bl.a. Årets danske spillefilm.

Plot 

Elleve dage før folketingsvalget er Midterpartiets vigtigste kandidat, der er ved at blive den næste danske statsminister, og hans kone involveret i en bilulykke. Hans situation er kritisk, og ingen ved, om han vil overleve. Selv hans kone, som også er indlagt, er ikke informeret. Den næste dag bliver den unge journalist Ulrik Torp tildelt opgaven at dække valget for Dagbladet. Hurtigt bliver han trukket ind i den interne magtkamp i Midterpartiet, hvor to meget forskellige politikere, Erik Dreier og Lone Kjeldsen, viser interesse i at få magten og potentielt blive den næste statsminister. Torp, søn af en tidligere justitsminister, skriver sin første forsidehistorie efter et tip fra Midterpartiets pressekoordinator Peter Schou. Historien viser sig at være "plantet spin" for at skade Lone Kjeldsen for at gavne Dreier, der nyder godt af Kjeldsens tabte troværdighed.

Ulrik er fast besluttet på at komme frem til sandheden bag de løgne, der drev Kjeldsens sårbare mand til selvmord. Han forsøger at konfrontere Dreier med, hvad han ved om partilederen Aksel Bruuns død. Selv Bruuns 22-årige søn bliver bestukket til at bakke Dreiers historie op; men Dreier afviser Torp som en kværulant. Dreier, der er en gammel ven af redaktøren på Dagbladet, får Ulrik fyret. Ved at forene kræfterne med freelancejournalisten Henrik Moll lykkes det endelig Torp at afsløre komplottet og Dreier på landsdækkende tv.

Medvirkende 
 Anders W. Berthelsen – Ulrik Torp
 Søren Pilmark – Erik Dreier Jensen
 Nastja Arcel – Lone Kjeldsen
 Nicolas Bro – Henrik Moll
 Lars Mikkelsen – Peter Schou
 Ulf Pilgaard – Gunnar Torp
 Charlotte Munck – Mette Torp
 Clara Maria Bahamondes – Julie Torp
 Lars Brygmann – Mads Kjeldsen
 Helle Fagralid – Signe Jonsen
 Jesper Langberg – Aksel Bruun
 Jens Jørn Spottag – Per Vestgaard
 Kurt Ravn – John Erhardsen
 Bjarne Henriksen – Bo Andersen
 Anders Nyborg – Hans Erik Kolt
 Robert Hansen – Simon Bruun
 Laura Christensen – Pernille Riis
 Hans Henrik Voetmann – Ole Finsen
 Søren Poppel – Kasper Hald
 Nicolaj Kopernikus – Søren Agergaard

Referencer

Eksterne henvisninger 
 

Danske film fra 2004
Thrillerfilm fra Danmark
Dansksprogede film
Film baseret på bøger
Film instrueret af Nikolaj Arcel
Bodilprisen for bedste danske film
Robertprisen for årets danske spillefilm
Film fra Danmark (administrationskategori)
Kridt (geologisk periode)

Kridt eller Kridttiden er den geologiske periode, der går fra 145,5 til 65,5 millioner år siden. Starten på Kridt defineres som den første optræden af ammonitten Berriasella jacobi. Kridttiden er opdelt i to epoker: Tidlig og Sen Kridt, der skiller ved 99,6 mio. år siden. Grænsen er bestemt ved første optræden af den planktoniske foraminifer Rotalipora globotruncanoides.

Kridt er den sidste del af Mesozoikum. Mesozoikum omfatter også Trias og Jura. I Kridttiden var klimaet varmere end i dag. Blomsterplanterne bredte sig, og i dyreverdenen var dinosaurerne dominerende.

Under det meste af Danmark findes vældige havaflejringer fra Kridt. De kommer til syne bl.a. ved Møns Klint og på Stevns. Kridt skyldes aflejringer af mikroskopiske kokkolitter, der drysser af specielle gul-alger. Disse opstod først i midten af Kridttiden, så den første halvdel af Kridt var 'kridtløs'. Til gengæld blev der aflejret kridt længe efter, at Kridttiden var ophørt.

Måske afsluttedes kridttiden med en global katastrofe i form af det gigantiske Chicxulub-meteornedslag på den nuværende Yucatán-halvø i Mexico. Et specielt fiskelerslag med et forhøjet iridium-indhold, markerer den såkaldte "K/Pg-grænse" der betegner grænsen mellem Kridt og Palæogen.

Litteratur og kilder 

 Evans, D. et al: The Millennium Atlas of the North Sea, 2003, Millennium Atlas Co., 

Mesozoikum
Geologiske perioder
Wagner (flertydig)

Wagner er et almindeligt dansk efternavn. Der er pr. 2020 1.800 danskere, der bærer dette efternavn.

Brug af dette navn 
 Wagner, et sjældent anvendt fornavn, muligvis en variant af Vagn.
 Personer
 Richard Wagner, tysk komponist.
 Igor Wagner, en figur fra tegneserien Tintin.
 Adolph Wagner
 Moritz Wagner
 Rudolf Wagner
 Hermann Wagner
 Peter Wagner
 Andet
 Wagner (Forretning) – en dansk butikskæde, der forhandler herretøj

Referencer 

Erhvervsmæssige efternavne
Hot-swap

Hot-swap er betegnelsen for enheder i en maskine, oftest en computer, der kan skiftes mens maskinen er i drift. 

Computerterminologi
Japansk zelkova

 
Japansk zelkova (Zelkova serrata) (japansk: Keyaki) er et lille, løvfældende træ med en gennemgående stamme. Høstfarverne er gule til røde. Zelkova er i familie med Elm og kan angribes af elmesyge.

Beskrivelse 
Kronen danner en slank kuppel med næsten vandret udstående hovedgrene og meget tynde sidegrene. Barken er først grøn med stive, hvide hår. Senere bliver den glat og rødbrun. Gamle grene har en bark, som er glat med barkporer og tynde, rødbrune tværgående striber. Knopperne sidder spredt og er meget små, ægformede og mørkt rødbrune. 

Bladene er ægformede med brodspidse svatakker langs randen. Over- og underside er græsgrønne, men ribberne er hvidhårede på undersiden. Høstfarverne er gule til røde. Blomstringen bemærkes ikke. Træet danner ikke modent frø i Danmark.

Rodnettet er hjerteformet og når både langt ud og dybt ned. 

Højde x bredde og årlig tilvækst: 12 × 3 m (30 × 10 cm/år).

Hjemsted 
Japansk zelkova er et tertiært relikt, men træet vokser stadigvæk I dale og langs vandløb i 500-2000 m højde over det meste af Kina og på Taiwan, i Korea, Japan og på Kurilerne (Russisk Østsibirien). Øen Sadogashima ligger i det Japanske Hav vest for Niigata præfekturet. Langs den østlige kyst fra Utami i nord over Hiramatsu og Waki til Shirase mod syd findes skove med løvfældende træer og fyrretræer. Skovene med Acer mono og Zelkova serrata anses for at have bevaret det oprindelige præg. Her vokser arten som dominerende træ sammen med bl.a. Ardisia japonica (en art af evighedsbær), Carex lanceolata (en art af star), Celtis sinensis (en art af nældetræ), Ficus japonica (en art af figen), japansk bambus, japansk blommetaks, japansk fyr, japansk hestekastanje, japansk mangeløv, japansk nøddetaks, kejsereg, monoløn, Quercus mongolica og Quercus serrata (arter af eg) , skovmærke, thunbergfyr, Tilia maximowicziana (en art af lind) og ægte kamelia

Galleri

Noter 

Træer
Zelkova
Zelkova

Slægten Zelkova (Zelkova) er udbredt i Mellemøsten og Østasien. De få arter er løvfældende træer eller buske med spredte, savtakkede blade. Blomsterne sidder i små knipper. Som andre arter i familien kan denne også disse angribes af elmesyge.

 Kaukasisk zelkova (Zelkova carpinifolia)
 Japansk zelkova (Zelkova serrata)

 Zelkova abelicea (endemisk på Kreta)
 Zelkova schneideriana (flere provinser i Kina)
 Zelkova sicula (endemisk på Sicilien)
 Zelkova sinica (provinser i det vestlige Kina)
 Zelkova ×verschaffeltii (krydsning mellem Z. carpinifolia og Z. serrata)

Note
MHB-200

MHB-200 er en guitarmodel i ESP og LTDs Baritone-serie. Delvist pga. pick-up'erne og delvist pga. det er en baritone, har guitaren en dyb, dyster og meget aggressiv lyd.

At guitaren er Baritone, betyder at dens gribebræt er hele 27", mod de almindelige 24" til 25". Dette bevirker også at guitaren er bedst egnet til at være stemt i H-H, frem for standard (E-E). Gribebrættet består af 3-lags ahorn og rosentræ, hvor ahorn er kendt som en af de mest optimale træsorter inden for akustik. Selve guitarkroppen er af agathistræ.

Guitaren har 2 passive EMG-HZ H-4 pick-up'er, der supplerer til guitarens aggressive lyd. Pick-up'erne kan kontrolleres med en 3-vejs toggle, hvilket betyder at du enten kan:

 Slå den øverste pick-up fra
 Slå den nederst pick-up fra
 Eller bruge begge pick-up'er samtidig

Alt afhængigt af hvad man vælger bliver lyden lysere eller dybere. Udover den nævnte 3-vejs toggle har den også volume- og tone-knapper.

Eksterne henvisninger 
 http://www.espguitars.com
 http://www.aage.dk/images/products/_upload/27816.jpg (Billede af MHB-200 i sort)

Guitarmodeller
Silvestre Revueltas

Silvestre Revueltas (født 31. december 1899 i Santiago Papasquiaro, Mexico – død 5. oktober 1940 i Mexico City, Mexico) var en mexicansk komponist.

Han var en farverig komponist, hvis rytmiske musik er stærkt påvirket af mexicansk folkemusik. Har skrevet orkesterværker, ballet- og filmmusik samt sange.
Feks. hans berømte orkesterværker Sensemayá og Mayan Night.

Eksterne henvisninger 

 
 

Komponister fra Mexico
Klassiske komponister fra det 20. århundrede
Filmkomponister
Giacinto Scelsi

Giacinto Scelsi (8. januar 1905 – 9. august 1988) var en italiensk komponist der er kendt for sine værker af mikrotonal musik.

Scelsi blev født i landsbyen Pitelli nær La Spezia og tilbragte det meste af sin tid hjemme, hvor han fik undervisning af en privat lærer, der lærte ham latin, skak og fægtning. Senere flyttede familien til Rom, hvor hans musikalske talenter blev opmuntret af private lektioner med Giacinto Sallustio. I Wien, studerede han hos Walter Klein, en elev af Arnold Schönberg.

I sine modne værker udvikler Scelsi den stil, han er kendt for. Som reaktion imod den hidtidige vestlige musikhistories fokus på tonehøjder, baserer Scelsi sin musik på avanceret arbejde med klang og dynamik. Et berømt eksempel er orkesterværket Quattro Pezzi su una nota sola (Fire stykker over en enkelt tone) fra 1959, hvor hver af de fire satser fokuserer på én enkelt tone, der varieres gennem instrumentation, dynamik, rytme og mikrotonale udsving.

Referencer

Eksterne henvisninger 
 

Komponister fra Italien
Florent Schmitt

Florent Schmitt (født 14. marts 1870 i Blamont, Frankrig, død 17. juli 1958 i Neuilly-sur-Seine, Paris, Frankrig) var en fransk komponist.

Som komponist gjorde han sig mest gældende med værker af større format, tit litterært inspireret.

Han komponerede balletter, klaversuiter, scenemusik, kammermusik, en strygekvartet, klaverstykker, sange, korværker, orgel- og orkesterværker, og 2 symfonier.

Udvalgte værker 

 Symfoni nr. 1 "Janiana" (1941) - for strygeorkester 
 Symfoni nr. 2 (1958) - for orkester
 Symfoni Koncertante (1928-1931) - for klaver og orkester
 "Legende " (1918) - for saxofon eller bratsch eller violin og orkester

Eksterne henvisninger 
 

Komponister fra Frankrig
Morton Subotnick

Morton Subotnick (født 1933 i USA) er en amerikansk komponist.

Lydbånd og film spiller en stor rolle i hans kompositioner, som spænder fra scenisk musik til små kammerensembler.

Eksterne henvisninger 
 

Komponister fra USA
Germaine Tailleferre

Germaine Tailleferre (19. april 1892 – 7. november 1983 i Paris) var en fransk komponist. Hun har i sin musik vist spiritualitet og klangligt raffinement.

Hun har komponeret balletter, koncerter for harpe, samt sangstemmer og orkester, klavermusik, kammermusik samt sange.

Eksterne henvisninger 

 

Komponister fra Frankrig
Klassiske komponister fra det 20. århundrede
Virgil Thomson

Virgil Thomson (25. november 1896 i Kansas City, Missouri – 30. september 1989 i New York) var en amerikansk komponist og musikkritiker. Han studerede komposition hos Nadia Boulanger i Paris, og komponerede i Neo-Klassisk stil. Han vendte tilbage til USA, hvor han blev en af de mest anerkendte
musikkritikere. I 1954 helligede han sig komposition. Han tilstræber i sin musik en enkelt naivistisk stil. Har skrevet operaer, 3 symfonier, orkester- og kammermusik, musikalske portrætter for forskellige instrumentalbesætninger, samt sange.

Udvalgte værker 

 Symfoni nr. 1 "Symphony on a Hymn Tune" (Symfoni på en salme melodi) (1928) - for orkester
 Symfoni nr. 2 (1931, Rev. 1941) - for orkester
 Symfoni nr. 3 (1972) - for orkester
 "Floden" (suite for orkester) (1938) - filmmusik
 "Ploven, der brød markerne" (suite for orkester) (1936) - filmmusik
 "Lousiana historie" (suite for orkester) (1948) - filmmusik
 "Moderen for os alle" (1947) - opera
 "Fire Helgener" (I tre akter) (1928) - opera 
 "Lord Byron" (1966-1968) - opera 
 Fløjtekoncert (1954) - for fløjte, harpe, slagtøj og strygeorkester 
 "Ni portrætter" (1930-1969) - for klaver

Eksterne henvisninger 
 

Komponister fra USA
Klassiske komponister fra det 20. århundrede
Malcolm Williamson

Malcolm Benjamin Graham Christopher Williamson (født 21. november 1931 i Sydney, Australien - død 2. marts 2003) var en australsk komponist.

Har bl.a. skrevet operaer, 9 symfonier og andre orkesterværker, en violinkoncert, musik for klaver, orgel, balletter, korværker, kirkemusik samt vokalværker.Williamson hører til de fremmeste komponister fra Australien i det 20. århundrede.

Udvalgte værker 

 Symfoni nr. 1 "Elevamini" (1956-1957) - for orkester
 Symfoni nr. 2 "Pilgrim på havet" (1968-1969) - for orkester 
 Symfoni nr. 3  "Det iskolde spejl" (1977) - for vokal, mezzosopran, 2 barytoner, kor og orkester
 Symfoni nr. 4 "Jubelår" (1977) - for orkester
 Symfoni nr. 5 "Akvarel" (1979-1980) - for orkester
 Symfoni nr. 6 (1982) - for orkester
 Symfoni nr. 7 (1987) - for strygeorkester
 Symfoni for stemmer (1962) - for kor
 Orgelsymfoni (1961) - for orgel og orkester
 Sinfonietta (1965) - for orkester
 "Symfoni Koncertante" (1961) - for klaver og orkester
 "Skærmen" (1964) (Danse Symfoni) - for orkester 
 "Lento" (1985) - for strygeorkester

Eksterne henvisninger 
 
 Om Malcolm Williamson på musicweb-international.com 

Komponister fra Australien
Personer fra Sydney